
Cyflwyniad

Prif bwrpas y modiwl yma yw i edrych ar themau sydd o fewn addysg. Mae’r themau yma yn cynnwys hawliau plant, lles, tlodi, cynnydd, trosglwyddo a chydweithio aml asiantaethol. Trwy’r modiwl edrychwyd ar sut mae’r themau yma yn chwarae rôl mewn byd addysgu a hefyd sut mae plant yn cael ei effeithio gan y themau hyn. Yn yr aseiniad sydd ynghlwm â’r modiwl mae angen cyflwyno ymyrraeth a fydd yn cysylltu gyda un o’r themau. Gofynion yr ymyrraeth yw i drafod am 10 munud o flaen llywodraethwyr ein ysgol a’u hargyhoeddi nhw i gytuno bod y plant a’r ysgol yn mynd i fanteisio â’r ymyrraeth. Gyda’r drafodaeth mae yna ffeil ynghlwm â’r aseiniad hefyd. Yn y ffeil sonwyd am gyd-destun yr ysgol, yr ymyrraeth eu hun, deunydd cefndirol, proses feddwl a’r gwerthusiad. Yn yr aseiniad yma hoffwn gyflawni ymyrraeth a fydd o fyth i blant sydd ag anghenion dysgu ychwanegol a rhoi cyfleoedd i nhw i ffynnu o fewn a thu allan i’r ystafell dosbarth. 

Cyd-destun yr ysgol

Lleolir yr ysgol yn Sir Gaerfyrddyn. Mae hi’n ysgol cyfrwng Gymraeg i blant sydd ag anghenion dysgu ychwanegol ond fel tybiwyd mae mwyafrif o’r disgyblion yn dod o gefndiroedd di-Gymraeg. Mae llai na 100 o blant yn mynychu’r ysgol a maent rhwng 3-11 mlwydd oed. Derbynwyd yr ysgol plant sydd â phob math o anghenion dysgu ychwanegol. Anghenion dysgu megis awtistiaeth, ADHD, anhawsterau cymdeithasol, emosiynol ac ymddygiadol ac yn bennaf plant sy’n ddioddef o bryder. 


Cynllun Datblygu’r Ysgol 

	Blaenoriaeth
	Pam?
	Beth?
	Pryd?
	Cost?
	Sut?
	Tystiolaeth?

	Lles disgyblion i ffynnu â phlant yn mwynhau pob agwedd o ysgol.
	Os nad yw plant yn hoffi’r ysgol mae hi’n anodd iawn i gael y gorau allan ohonynt. 
	Cyflwyno ymarraeth a fydd yn hybu lles y plant.
	Diwedd pob wythnos.
	Dim cost.
	Tracio lles a hapusrwydd y disgyblion trwy holi a gofyn y cwestiynau priodol.
	Awyrgylch bositif yn yr ystafell dosbarth gyda’r plant yn barod i ymrhoi yn ddyddiol. 

	Perthynas rhwng staff a plant yn un parchus ac ystyrlon.
	Perthynas gryf rhwng staff a’r plant yn arwyddo lles da.
	Plant ac athrawon yn cydweithio i wella’r perthynas. 
	Mor gynted â phosib a mor aml â phosib. 
	Dim cost.
	Holi’r staff a’r disgyblion ar sut maent yn teimlo’n ddyddiol.
	Awyrgylch bositif yn yr ystafell dosbarth rhwng y plant a’r staff.

	Datblygu’r defnydd o dechnoleg yn yr ystafell dosbarth. 
	Mwy o gyfleoedd i blant archwilio’r byd digidol. 
	Cyflwyno amryw o dyfeisiau technoleg newydd. 
	Dros gyfnod o flwyddyn gan gofio bod technoleg yn newid ac yn addasu trwy’r amser.
	Costau yn amrywio. Gallu bod yn ddrud.
	Ymgeisio am adnoddau, codi arian, 
	Plant yn medru defnyddio elfennau o dechnoleg newydd o fewn y cwricwlwm newydd er mwyn cyfoethogi profiadau.




Yr Ymyrraeth 


Mae’r ymyrraeth a ddewiswyd yn hybu effaith cadarnhaol ar ddatblygiad cyfathrebu, emosiynol ac ymddygiad y disgyblion gan geisio datrys y problemau heriol mae’r disgyblion sydd ag anghenion dysgu ychwanegol yn eu gwynebu, yn bennaf disgyblion sy’n wynebu gor-bryder. Mae’r ymyrraeth hefyd yn medru gwneud yn siŵr ein bod ni’n datblygu’r sgiliau mae plant sydd ag anghenion dysgu ychwanegol eu hangen i wneud cynnydd ac i lwyddo yn unol â’u hanghenion. Mae hyn yn cynnwys ffocws cryf ar ddatblygiad emosiynol disgyblion a’u sgiliau cyfathrebu. Yn ôl CDC (2019) mae pryder yn effeithio 4.4 miliwn o blant yn y byd, sef 7.1% o blant sydd rhwng 3 – 17 mlwydd oed. Maent yn nodi bod pryder cymdeithasol yn adnabyddus a gyffredin iawn gyda phlant sy’n dioddef o bryder. Mae pryder cymdeithasol yn tueddiad o fod yn ofnus iawn o’r ysgol a llefydd arall ble mae yna pobl. Gan cyflwyno’r ymyrraeth mae’n bosib lleihau’r problemau yma’n arwyddocaol.

Yr ymyrraeth a gyflwynir yw ystafell rhith realiti ar gyfer plant sy’n dioddef o bryder. Prif bwrpas yr ymyrraeth yma yw lleihau lefelau gor-bryder a pharatoi disgyblion ar gyfer y byd y tu allan i’r ystafell ddosbarth. Darganfyddais yr ymyrraeth hon yn cael ei ddefnyddio yn Ysgol Pen Coch. Mae Ysgol Pen Coch yn ysgol anghenion arbennig ac maent yn ffynnu am ffyrdd newydd o addysgu eu disgyblion. Disgrifiad yr elusen ‘Your Health in Mind’ o anhwylder pryder yw pan fydd eich pryder yn mynd allan o reolaeth ac yn dechrau effeithio ar eich bywyd. Gall dioddef o anhwylder pryder hefyd beri gofid a’i gwneud hi’n anodd i chi fyw eich bywyd yn y ffordd rydych chi ei eisiau. Nodwyd ‘Child Mind Institute’ bod “Anxiety tends to lock up the brain, making school hard for anxious kids.” Dyna pam felly mae’n bwysig i athrawon amrywio’r amgylchedd dosbarth a’i wneud mor gyfforddus â phosib i blant sy’n dioddef o bryder a chredaf dyna’n union beth mae’r ymyrraeth yma yn ei ganiatáu. Wrth ddefnyddio’r ystafell rhith realiti fe fydd rheolwyr a synwyryddion llaw yn rhoi naws hollol newydd i’r profiad realiti artiffisial. Mae trosglwyddyddion a derbynyddion ar y welydd ac mae’r profiad ymgolli yn realistig iawn. Mae hyn yn caniatáu’r disgybl i archwilio a phrofi sefyllfaoedd fel pe bai’n bresennol yn yr amgylchedd neu’r lle hwnnw. 

Yn Ysgol Pen Coch mae yna amryw o anghenion yn yr ysgol yn cynnwys anhawster dysgu dwys a lluosog, anhawster dysgu difrifol, anawsterau cymdeithasol, emosiynol ac ymddygiadol, anhwylder sbectrwm awtistig, ADHD a hefyd plant sydd ag anghenion dysgu cymhleth. Mae oedrannau’r plant yn amrywio o ddwy flwydd oed i un ar ddeg. Mae Ysgol Pen Coch yn ysgol arloesol ar gyfer Llywodraeth Cymru ac mae hyn yn golygu bod nhw’n ymwneud â datblygu a threialu’r cwricwlwm newydd ar gyfer Cymru. Mae hyn yn golygu hefyd taw nhw yw’r ysgol sy’n gweithredu ar ddatblygu dysgu personol i ddiwallu anghenion cymhleth y disgyblion trwy ymyriadau â ffocws a chefnogaeth wedi’i theilwra’n unigol. Gwelwyd arfer da gan Ysgol Pen Coch wrth i’r ysgol gweithio’n agos gyda’r rhieni i ddarganfod pa sefyllfaoedd a oedd yn achosi’r pryder mwyaf i’w plant. Darganfuwyd bod un o’r sefyllfaoedd yma oedd croesi’r heol. Datrysir y broblem trwy ddefnyddio’r ymyrraeth. Tynnodd staff yr ysgol lluniau a glipiau fideo o groesfan leol a’i gyfuno i declyn rithrealiti. Caiff y plentyn clywed a gweld y sefyllfa mewn fersiwn 3D ar ffyrf rhith realiti. 

Defnyddia Ysgol Pen Coch yr ymyrraeth yma yn wythnosol dros gyfnod o wyth wythnos. Gyda sesiwn yn para tua 10 i 15 munud. Penodir y sesiynau mewn i dair rhan. Yn rhan 1 treulir sesiynau yn edrych a gwrando ar y holl olygfeydd a synau wrth groesi’r hewl. Hefyd dysgir plant sut i wasgu’r botymau cywir wrth iddynt datblygu’r sgil o fod yn amyneddgar ac i aros er mwyn croesi’r hewl yn ddiogel. Yn dilyn rhan 1 mae’r ail rhan yn cynnwys defnyddio goleuadau traffig go iawn i gerddwyr sydd ag amserydd tu fewn iddo. Wrth ddefnyddio’r amserydd mae’n rhaid i’r disgybl aros ar y groesfan nes bod y goleuadau yn newid ac mae’n glir i fynd. Trwy ddefnyddio amserydd mae hyn yn galluogi’r disgybl i weithio ar fod yn amyneddgar eto a hefyd ceisio rheoli eu hun trwy gadw’r gor-bryder ar ei isaf. Gorffenir gyda rhan 3. Yn y rhan yma mae’r plant yn mynd i groesfan go iawn ac yn ceisio croesi heb unrhyw drafferth. Defnyddir Ysgol Pen Coch 30 o ddisgyblion ar gyfer yr ymyrraeth ac roedd pob un ohynt wedi ffynnu. Medrodd pob un o’r disgyblion cyrraedd y groesfan, gwasgu’r botymau coch a gwyrdd ac aros yn amyneddgar heb gynhyrfu na bod o dan straen wrth i’r goleuadau newid ar eu cyfer. Roedd hyn wedi galluogi’r plant i groesi’r hewl gyda hyder. Noda Estyn (2017) yn adroddiad sy’n ymateb i waith yn Ysgol Pen Coch bod y “pupils who experienced the virtual reality room are able to carry out specific activities with significantly increased confidence.” Ehanga Estyn ar hyn trwy ddweud bod disgyblion sy’n cael y profiadau yma o’r ystafell rith realiti yn medru cynnal gweithgareddau penodol gyda hyder sylweddol uwch. O ganlyniad i hyn mae disgyblion yn fwy parod i weithio, yn gallu gweithio’n fwy annibynnol ac roedd eu hiechyd meddwl a lles yn ffynnu.

Mae’n amlwg felly bod potensial gyda’r ymyrraeth yma i lwyddo, ond ar ba gost? Mae peiriannau rhith realiti da yn costio dros 300 o bunnoedd yn rhwydd a falle gyda chefnogaeth allanol neu ymgeisio am grant fe fydd hyn yn bosib ond mae’n bosib prynu peiriannau rhith realiti sy’n gwneud y swydd am £100 neu’n llai. Mae teclynnau ar werth yn Carphone Warehouse o’r enw Google Daydream View sy’n medru creu awyrgylch realistig iawn ar gyfer defnyddwyr ac mae’n rhesymol iawn am ei bris o gymharu â’r brandiau gorau. Yn well byth am fod yn rhesymol am ei bris yw’r ‘Google Cardboard’ gan Amazon ac mae’r teclyn yma dim ond yn costio £7.99. Cafodd y teclynnau rhith realiti yma eu henwi ar erthygl “The best virtual reality headsets you can buy in 2019” gan ‘The Telegraph’. Allan o’r 10 yma y Google Cardboard yw’r ffordd rataf a symlaf i brofi rhith realiti ac mae’n gweithio gydag unrhyw dabled, Smartffôn neu iPad. Yn ogystal â’r pris anhygoel, mae’r 'headset' wedi creu allan o gardfwrdd felly nad yw’n sensitif os caiff ei ollwng i’r llawr. Rydym yn gwybod bod tueddiad gyda phlant sydd â phryder i ollwng pethau oherwydd diffyg rheolaeth. Ar wefan NHS (2019) maent yn nodi bod plant sydd yn ddioddef o bryder yn “prone to angry outbursts” ond gan bod y teclyn wedi ei wneud allan o gardbwrdd nad oes angen poeni am drwsio’r teclynnau neu archebu rhai newydd yn aml. Cefais profiad personol gyda’r ‘Google cardboard’ yma mewn un o’n darlithoedd yn y brifysgol a synnir ar sut mae’r byd technoleg wedi datblygu am y gorau. Mae’r ymyrraeth felly yn un cyffrous iawn ac yn dangos y canlyniadau cadarnhaol sydd gan dechnoleg i’w cynnig. 



Deunydd Cefndirol 

Wrth ymchwilio i mewn i’r pwnc yma, cyfeiria nifer o’r dogfennau at les plant a’i bwysigrwydd. Dangosa hyn bod lles yn chwarae rôl allweddol o fewn sicrhau lleihau’r nifer o blant sy’n dioddef o or-bryder. Atgyfnertha’r ‘Children’s Society’ hyn yn eu hadroddiad ‘The Good Childhood report’ (2019) wrth iddyn nhw gynnal astudiaethau achos i brofi pwysigrwydd sicrhau bod lles yn cael blaenoriaeth o fewn ysgolion. Nodwyd yn yr adroddiad mai’r ffactorau mwyaf oedd yn achosi problemau lles oedd eu bod nhw wedi profi bwlian yn ddiweddar ac hefyd y ffaith nad oedd plant yn teimlo’n ddiogel o fewn yr ysgol. Maent yn amlygu ar bwysigrwydd lles gan sôn am bwysigrwydd bywyd yn y cartref a materion ariannol. Os nad yw plentyn yn profi lles da o fewn y cartref, mi fydd hyn yn effeithio ar fywyd ysgol yn ogystal. Mewn ymchwiliad i mewn i les plant sydd o gartrefi sydd â straen ariannol a rhai sydd heb, atebodd 20.1% o blant sydd o gartrefi â phroblemau ariannol eu bod nhw wedi profi cyfnodau o iselder difrifol. Mae’r canran yma 6.5% yn fwy na phlant sy’n dod o gartrefi ddim mewn trafferthion ariannol.
Yn ei adroddiad ‘Dyfodol Llwyddiannus (2015) , sonia Donaldson am yr her ychwanegol o orfod pwysleisio mwy ar sicrhau lles da ar gyfer plant gan ddweud bod ‘anfantais o lawer math yn cael effaith niweidiol yn rhy aml ar gyflawniad addysgol a lles personol plant a phobl ifanc.’ Yn y cwricwlwm newydd, mi fydd lles yn cael ei flaenoriaethu’n fwy wrth i Donaldson gynnwys ‘Corff a meddwl iach’ fel un o’i bum pennawd gan ddweud bod ‘angen i ysgolion feithrin lles meddyliol a chorfforol.’
Yn aml, mae problemau ffocysu a phroblemau o fewn yr ysgol yn tarddu o les gwael. Un dull gall athrawon ddefnyddio er mwyn darganfod os yw unigolyn yn cael trafferth o fewn yr ysgol yw defnyddio’r Dacsonomeg Marzano (2012). Gellir defnyddio’r strategaeth yma er mwyn darganfod sut mae’r unigolyn yn teimlo a meddwl. Mae hefyd yn eu galluogi nhw i fynd ati a chynllunio strategaeth ar gyfer gwella lles yr unigolyn. Nodwyd ‘Although students cannot control their emotions related to a learning experience, these feelings have a huge impact on motivation.’ Awgryma hyn mai’r ffordd orau i wella lles plentyn yw mynd i wraidd y broblem a’i daclo’n uniongyrchol.
Yn y ddogfen ‘Every child matters’ (2003), maent yn awgrymu mai ymyrraeth gynnar yw’r ffordd orau i oresgyn lles gwael. Maent hefyd yn nodi y byddai ‘establishing a common assessment framework’ yn helpu’r achos hefyd. Gan fod y ddogfen yma’n eithaf hen, gellir dadlau bod y llywodraeth wedi rhoi cynlluniau yn eu lle ar gyfer sicrhau lles da. Noda Estyn yn eu hadroddiad ‘Iach a hapus, Effaith yr ysgolion ar iechyd a llesiant disgyblion’ (2019) mai arwydd o staff da a hyddysg yw eu bod nhw’n ‘dadansoddi amrywiaeth eang o ddata am lesiant disgyblion yn rheolaidd ac yn ei ystyried ochr yn ochr â barn disgyblion a’u rhieni, yn ogystal â barn gweithwyr proffesiynol.’ Pwysleisia Estyn yma bwysigrwydd bod athrawon yn derbyn hyfforddiant digonol er mwyn gallu adnabod unigolion sy’n dioddef o ran eu llesiant ac hefyd sut i gynllunio ar eu cyfer. Noda Estyn hefyd bod dulliau megis dysgu mewn amgylchedd awyr agored a theithiau dysgu tu hwnt i’r ysgol a’r ystafell ddosbarth yn ‘helpu disgyblion i ymddiddori’n fwy yn eu dysgu ac yn cefnogi’u hiechyd a’u llesiant’. Dywedant fod tua hanner yr ysgolion cynradd yng Nghymru ddim yn defnyddio amgylchedd awyr agored fel dull o ddysgu. Mae plant ifanc yn mwynhau bod tu allan yn yr awyr agored yn hytrach na syllu ar fwrdd gwyn o ddydd i ddydd. Felly, uwcholeua’r datganiad yma gan Estyn pwysigrwydd gynnwys amrywiaeth o fewn y gwersi mae athrawon yn darparu er mwyn sicrhau nad yw disgybl yn colli diddordeb ac yn diflasu, gan fydd y ffactorau yma’n arwain at les gwael. 
Profa’r ymchwil yma bod lles yn allweddol bwysig ar gyfer sicrhau llwyddiant unigolyn o fewn yr ysgol. Mae lles gwael yn arwain at broblemau o fewn yr ysgol megis ymddygiad drwg, diffyg canolbwyntio a cholli diddordeb llwyr. Dangosa’r ymchwil uchod mai’r ffordd orau i atal lles gwael neu i’w oroesi yw taclo’r broblem cyn gynted â phosib. Fel y gwelir yn y cwricwlwm Gymraeg newydd, mae pob ymdrech yn mynd mewn i sicrhau bod yr ysgol yn cynnig amgylchedd hapus a chartrefol i bob unigolyn a fydd yn hybu lles da.  

























Y Broses Feddwl 

Tasgu Syniadau ar gyfer Ymyrraeth. 

Gwerthusiad

Roedd ymchwilio a ddarganfod ymyrraeth am y tro cyntaf yn ddiddorol iawn. Nad oeddwn yn ymwybodol o’r effeithiau eithriadol sydd ar gael i helpu plant sydd ag anghenion dysgu. Hefyd nad oeddwn yn ystyried faint mor bwerus a newidiadol gall ymyrraeth fod i blant mewn ffordd cadarnhaol.

Wrth i mi ymchwilio yn y dasg dechreuais ddangos mwy a mwy o ddiddordeb yn yr ymyrraeth a ddewisais. O ganlyniad i hyn rwyf nawr yn llawer fwy ymwybodol a gwybodus o ymyrraethau a hefyd addysgu plant sydd ag aghenion dysgu ychwanegol.

Roedd dod o hyd i’r ystadegau a oedd yn dangos y niferoedd fawr o blant sy’n byw ag anghenion yn ogystal a ddim yn mwynhau eu bywydau yn drist i weld. Darganfuwyd bod mwy a mwy o blant sydd ag anghenion dysgu ychwanegol yn derbyn llai a llai o gymorth pob dydd. 

Roedd dewis yr ymyrraeth yma yn agoriad llygaid mawr gan nad oeddwn yn gwybod llawer am addysgu plant sydd ag anghenion dysgu. Mae’r stigma o amgylch addysgu plant sydd ag anghenion dysgu ychwanegol yn llawer mwy twyllodrus na’r hyn y mae’n cael ei ddisgrifio. Mae pob plentyn yn haeddu cael ei ddysgu ac mae gan bob un botential engawr i’w gyflawni. 

I gloi felly mae’n amlwg bod yr ymyrraeth rhith realiti yn un llwyddiannus iawn wrth edrych ar gyn-ddefnyddwyr ond mae hefyd angen pwysleisio’r pwysigrwydd o gadw’r plant yma’n brwdfrydig ac yn gyffrous i fynd i’r ysgol er mwyn cadw eu meddyliau o’u hanhwylderau.

